140 28 



systematisk Liste med Beskrivelser af nye Arter og Planktontabeller for Februar 

 for indenskærs og udenskærs Skager Rak, samt for Østersøen ved Bornholm (Marts 

 1896). hvor Planktonet er .,af totalt annan art" end i Skager Rak (karakteriseret 

 ved Chaetoceras bottnicam [= Ch. Wighamii], Ch. danicum, Coscinodiscus [= Tha- 

 lassiosird] balticus, Dictyocha |~= Ebria] tripartita og Aphanizomenon). 



Aaret efter (1897) udsendte Cleve sit Hovedarbejde (hvad Plankton angaar): 

 .,A Treatise on the Phytoplankton of the Atlantic and its Tributaries, and on the 

 periodical Changes of the Plankton of Skagerak". Jeg har med Vilje anført Vær- 

 kets hele Titel, thi for os har særlig den Del, der svarer til Titlens sidste Part, 

 Interesse, da han i denne Afhandling har samlet alle Oplysninger om de periodiske 

 Vekslinger i Skager Raks Plankton i 1895—97. Set fra et almindeligt Synspunkt 

 har derimod Værkets forste Del størst Værdi, da Cleve her nøjere karakteriserer 

 sine Planktontyper, der er blevne til 11. nemlig 6 oceaniske: Triposplankton 

 (Hjemsted: Nordsø. Norske Hav). Stylipl. (atlantisk), Chætopl. (nord-atlantisk 

 ved Færøerne), Desmopl. (tropisk atlantisk). Trichopl. (Irminger Hav, Davis 

 Stræde) og Sirapl. (arktisk): endvidere 5 neritiske: Didymuspl. (sydlige Nordsø, 

 Sensommer), Nordligt neritisk PI. (langs Norges Vestkyst), Arktisk neritisk 

 PI. iBaffins Bugt, NØ. -Grønland, Spitsbergen), Concinnuspl. (Nordsø. Vinter) og 

 Halosphærapl. (rundt om Storbritannien i. 



Skager Rak-Planktonets sæsonale Vekslinger behandles ud fra det Synspunkt, 

 at der til Skager Rak til visse Aarstider strømmer Vand fra visse fjærntliggende 

 Have, og at disse forskellige Strømninger karakteriseres ved hver sin Planktontype 

 eller ved Blandinger af flere Typer. 1895 deler han i 6 Perioder, 1896 i 8. men i 

 det hele og store er der stor Parallelisme imellem Vekslingerne i 1895 og dem i 

 1896, saaledes at han kan give følgende Resumé af dem : I Slutningen af Februar 

 hersker i Skager Rak Plankton fra det arktiske Ocean, noget blandet med Plank- 

 ton fra det vestlige Atlanterhav og fra den norske Kyst. Dette vedbliver til Marts' 

 Udgang og efterfølges undertiden af en Indstrømning fra den midterste Del af Golf- 

 strømmen (Chætopl.). Fra April — Maj til Juli's Slutning hersker Plankton fra den 

 sydlige Nordsø, hvorefter der kommer Vand fra den nordlige Nordsø, afbrudt igen 

 i September af Plankton fra sydlige Nordsø og i Oktober af neritisk norsk Plank- 

 ton. Midt i November eller lidt senere erstattes dette sidste af vest-atlantisk Plank- 

 ton, og i Februar har vi atter den arktiske Type (Sirapl.) dominerende. 



Saaledes som Cleve skildrer Planktonets Vekslinger, bæres det hele oppe af 

 hans Teori og har under den Form kun ringe Værdi, naar man ønsker at vide, 

 hvilke Planktonorganismer der findes i Skager Rak og Tidspunkterne for deres 

 Optræden. Men naar man ser bort fra det hypotetiske — særlig de formodede 

 Hjemsteder for Typerne — , finder man i Afhandlingen med dens store Tabeller et 

 omfattende og værdifuldt Materiale, der vil blive meget benyttet i nærværende Ar- 

 bejde. Værket indeholder forøvrigt ogsaa en systematisk Liste, hvor man for hver 

 enkelt Arts Vedkommende faar opgivet dens Forekomststeder og -Tider. 



Cleve's senere Arbejder vedrørende Skager Raks og Nordsøens Plankton kan 



